Sending is ’n integrale deel van die kerk se taak hier op aarde. Jesus se laaste opdrag, voordat Hy opgevaar het hemel toe, aan die gelowiges was: "Gaan dan na al die nasies toe en maak die mense my dissipels: doop hulle in die Naam van die Vader en die Seun en die Heilige Gees, en leer hulle om alles te onderhou wat Ek julle beveel het.” Mat 28:19,20
God se hart en uiteindelike doel, is om mense te herskep in Christus, van elke volk en nasie, ten volle onderdanig aan sy heerskappy, wie se passie is om met alles wat in hulle is, God te verheerlik en deel te wees van Sy Goddelike doel. Ons sien dit vanaf Genesis reg deur tot Openbaring, dat God streef daarna om alle nasies te bereik.
In 1997 het ons ’n gesin uitgestuur as sendelinge van die Gemeente: Alfred en Belinda Paetzold. Hulle, met hul seuns Christiaan, Bernard en Stefan, is werksaam in die noord-weste van Mosambiek onder die Yao volkegroep waar hulle kerkplanting doen.
Dit is ons as gemeente se verantwoordelikheid om hulle te ondersteun deur voorbidding, finansiële ondersteuning, morele en logistieke hulp. Op watter manier wil jy hulle graag ondersteun? Kontak hulle en raak betrokke!
Alfred en Belinda se kontakbesonderhede is soos volg: Tel in Moz: 00258 86 49 35360 Tel/SMS/WhatsApp in RSA: 082 370 8112